hu en hu hu hu hu en hu hu hu de hu pl hu en hu hu de hu pl hu en hu hu hu hu en hu hu en en en hu hu hu hu hu en hu en hu en hu en hu hu en hu hu hu pl hu hu hu hu hu hu hu sl de hu hu hu en hu
Hogyan választhatja ki a tengernyi lehetőségből a megfelelő árnyalatot? | Helios
Hungarian Bulgarian Czech English Croatian Italian Macedonian Romanian Russian Slovak Slovenian Serbian Ukrainian
Hogyan választhatja ki a tengernyi lehetőségből a megfelelő árnyalatot?
Napjainkban a sok színskála az árnyalatok szinte végtelen kínálatát nyújtja. Azonban az, hogy ennyire sok lehetőség áll rendelkezésre, azt is jelenti, hogy egy további helyiségre vagy akár egy teljes lakásra lenne szükség ahhoz, hogy minden elképzelésünket megvalósíthassuk. Egy új színárnyalat kiválasztása általában ötleteléssel kezdődik. Rendszerint a legnagyobb kihívást az jelenti, hogy egyszerre több irányban szeretnénk elindulni, és nem tudjuk, hol kezdjük el.
A legjobb kiindulópont egy színskála. Első lépésként válasszon ki olyan színkategóriákat, melyek ránézésre tetszenek Önnek, és illenek az adott helyiséghez; például semleges vagy pasztell színárnyalatok, olyan kék árnyalatok, amelyek illenek a konyhabútorhoz, vagy esetleg többféle zöld, sárga vagy lila árnyalat. Erre a célra hoztuk létre HGMIX INTERIOR COLLECTION színskálánkat, amelyben a színárnyalatokat úgy állítottuk össze, hogy könnyen át lehessen látni minden színkategóriát. Azt javasoljuk, hogy legfeljebb három kategóriával kezdjen. Ezután kezdődhet majd igazából a megfelelő színárnyalat kiválasztása!
Először válassza ki a színárnyalat fényességét vagy intenzitását. Ezt a döntést az alapján hozza meg, hogy mennyire világos a helyiség. Világos helyiségekhez, ahol sok a napfény, választhat sötétebb, intenzívebb színt. Szürkés vagy piszkosabb árnyalatok is megfelelők lehetnek, mivel a szín a fénymennyiség miatt tisztábbnak fog hatni. Nagyobb, egyenetlenül megvilágított terekben érdekes hatást hozhat létre azzal, hogy a nagyobb, jobban megvilágított területekhez intenzívebb színárnyalatot választ, a kisebb, kevésbé megvilágított területekhez pedig ugyanannak a színnek egy lágyabb, világosabb árnyalatát. A kontrasztot kívánság szerint választhatja ki. Két nagyon hasonló árnyalatot választásával nagyon finom kontrasztot és lágy átmenet érhető el, egy erősebb kontraszttal erőteljesebb hatást érünk el.
A következő lépés a színárnyalat kiválasztása. A színek alapvetően meleg és hideg színekre oszthatók; bár ez elsőre egyszerűnek tűnhet, nem mindig könnyű elkülöníteni őket! Például a zöld a benne rejlő más árnyalatoktól függően lehet meleg és nagyon hideg megjelenésű is. Előfordulhat azonban, hogy ezt az árnyalatot csak akkor lehet észrevenni, ha több hasonló színt hasonlítunk össze. Ha egy színben kék vagy szürke árnyalat is van, rendszerint hidegnek mondjuk. A szabály az, hogy ezeket a színeket akkor lehet kiválasztani, ha a térben nagyon sok sötét faanyag, betonpadló, márvány vagy sok természetes fény van, melyeket hűvösebb árnyalatokkal szeretnénk ellensúlyozni. A meleg színárnyalatok a sárga, narancs vagy rózsaszín árnyalatokkal érhetők el, ezek a lágyság és kényelem érzetét keltik. Alapvetően ezeket a színeket akkor érdemes választani, ha világosabb faanyagok vagy nagyobb, világos bútorok vannak a helyiségben, és alkalmasak mind világos, mind sötétebb terekbe.
Ha fehér színt választ, különösen nagy figyelmet kell szentelni a kiegészítő árnyalatnak. A fehér szín kiválasztásánál hajlamosak vagyunk kevésbé odafigyelni, pedig egy gondosan megválasztott színárnyalat teljesen más megjelenést biztosíthat a térnek. A semleges vagy nagyon erős, tiszta, más árnyalatokat nem tartalmazó fehéret tipikusan nagyon drámai hatás eléréséhez választják, például feketével kombinálva. Másfelől viszont a fehér bútorok nagyon erős fehér fal előtt kissé szürkésnek tűnhetnek. Azt is érdemes megjegyezni, hogy a fehér kiválasztásánál még több figyelmet kell fordítani a konnektorokra, villanykapcsolókra és a nyílászárók keretére, mivel az erős fehér kiemeli az esetleges szürke vagy még gyakrabban sárgás háttérárnyalatokat.
A színárnyalat kiválasztásánál érdemes figyelembe venni a lakás méretét. Kisebb lakásokban, egy kisméretű előszoba lágy színe jobban megnyitja, tágítja a teret. Kisebb lakás esetében előnyös a kevesebb szín használata.
Miután kiválasztotta a színárnyalatot a színskáláról, jöhet a próba. Figyelembe kell venni, hogy a festék teljesen más hatást kelthet egy nagyobb felületen, mint a színskálán. Nagyobb felületen a végeredmény általában hangsúlyosabb lesz, és a festék megjelenését megváltoztathatja a világítás és a helyiségbe bejutó fény mennyisége is. Ezért azt javasoljuk, hogy mielőtt belekezdene a felújításba, vegyen egy kisebb mennyiséget a kiválasztott festékből.
Vigye fel a festéket a fal egy kis részére, és figyelje meg hogyan változik a színe a nap folyamán, a változó megvilágítás miatt. Tekintettel kell lenni az ajánlott rétegek számára, várja meg, amíg a festék teljesen megszárad a rétegek között. Ha több színárnyalatot vagy erősebb színtónust választ, amelynek a takaróképessége gyengébb, akkor azt javasoljuk, hogy a festéket ne közvetlenül a falfelületre, hanem fehér rajzpapírra vagy hasonló, könnyen mozgatható alapra vigye fel. Szánjon rá időt, és győződjön meg arról, hogy a helyiség színe pontosan úgy nézzen ki, ahogy azt elképzelte.
Összes Tipp és Trükk
A modern HGMIX rendszer pótolja a készre kevert színkeverékek spektrumából hiányzó árnyalatokat.
Gyors válaszra van szüksége? Keressen a vásárlóink által gyakran feltett kérdésekre adott válaszokban.
Ezekkel a gyakorlati trükkökkel feldobhatja az otthonát.
Nézze meg, mely boltokban kaphatók a termékeink és keresse meg a legközelebbit.
Helios, Tovarna barv, lakov in umetnih smol Količevo, d.o.o.
Količevo 65, 1230 Domžale, tel.: 01/722 40 00, fax.: 01/722 41 10
© Helios TBLUS d.o.o. – Minden jog fenntartva